Vaskút Nagyközségi Önkormányzat

**TARTALMI ISMERTETŐ**

**Hivatásforgalmi kerékpárút építés Vaskút és Gara között - TOP-3.1.1-16-BK1-2017-00012**

**Vaskút Nagyközségi Önkormányzat, mint Konzorciumvezető** a Terület és Településfejlesztési Operatív Program (TOP) keretén belül a TOP-3.1.1-16 kódszámú, Fenntartható települési közlekedésfejlesztés tárgyú felhívásra benyújtott TOP-3.1.1-16-BK1-2017-00012 azonosító számú „Hivatásforgalmi kerékpárút építés Vaskút és Gara között” című pályázata 2017. december 20-án kelt támogatói döntés szerint **480.000.000 Ft támogatásban részesült.**

Vaskút nagyközség Gara községgel közösen tervezi megépíteni a két települést összekötő kerékpárutat, az 5506 jelű közúttal párhuzamos nyomvonalon. A projekt megvalósítására a Konzorcium tagjai konzorciumi együttműködési megállapodást kötöttek.

A fejlesztés keretében Gara és Vaskút közötti önálló kétirányú, egyoldali kerékpárforgalmi útvonal kialakítása és annak településközpontba történő bevezetése valósul meg. A tervezett nyomvonal a 2014-ben megépült Baja- Vaskút kerékpárút folytatásaként kezdőszelvénye a meglévő kerékpárút, a Kraul Antal utca. A tervezett nyomvonal hossz 9000 folyóméter.

Vízszintes vonalvezetés: Az 5506 j. közút szelvényezés szerinti jobb oldalán vezetjük a kerékpárutat. A kezdőszelvénytől a 0+380 km szelvényben tervezett átvezetésig egyenes, kisebb iránytörésekkel. Itt balra fordul, a meglévő kijelölt gyalogátkelőnél terveztük az átvezetést, a meglévő felállási felületek bővítésével. Utána jobbra fordul, innen az 5506 j. közút sz. sz. baloldalán vezetjük a kerékpárutat és a település határa felé halad. A helyi adottságok miatt beszűkül a rendelkezésre álló terület a légvezeték tartóoszlopok és az 5506 j. közút íve miatt, ezért a 0+471 km szelvénytől a 0+547 km szelvényig elválasztás nélküli gyalog és kerékpárutat terveztünk. Utána a településből kiérve a közúti árkon kívüli területen vezetjük tovább a kerékpárutat. Az 1+836 km szelvénytől rávezettük a kerékpárutat a volt vasúti töltésre. Ezen a töltésen halad Gara község belterületéig. A 7+959 km szelvénynél ismét keresztezzük az 5506 j. közutat, itt kerékpáros átvezetést terveztünk. Innen ismét az 5506 j. közút sz. sz. jobb oldalon halad a kerékpárút, egészen a végszelvényig, a 9+002 km-ig. Magassági vonalvezetés: A kerékpárút a meglévő terepszinten halad. A kapubejárókban és útcsatlakozásoknál a meglévő csatlakozó szintekre kell lefuttatni a kerékpárút pályaszintjét.

Keresztmetszeti elrendezés: A kerékpárút szélessége belterületen: 2,0 m, külterületen: 2,34 m, kétoldalt 0,50 m és 1,0 m széles útpadkával. Az elválasztás nélküli gyalog- és kerékpárút szélessége: 3,0 m. A kerékpárút burkolata a közút melletti útárok felé esik 2,5 %-kal. A csapadékvíz elvezetése a kerékpárút és a közút között meglévő, illetve kialakítandó 40-60 cm mély csapadékvízelvezető árokban történik. A kerékpárosok védelmére csőkorlátot kell építeni a 1,50 m-nél magasabb töltésnél.

Pályaszerkezete: 4 cm AC-8 aszfalt kopóréteg, 4 cm AC-11 aszfalt kötőréteg, 20 cm M22 stabilizációs burkolatalap, 20 cm homokos kavics. A kapubejárókban 25 cm M22 stabilizációs burkolatalap került betervezésre és süllyesztett szegély, illetve a külterületi szakaszon a földutak keresztezésében is megerősített pályaszerkezettel kalkulálnak.

Forgalomtechnika: a kerékpárút teljes hosszban elsőbbséggel rendelkezik a keresztező kapubejárókkal szemben, ez „Elsőbbségadás kötelező” jelzőtáblákkal kerül kijelölésre. Átvezetéseknél és végpontoknál „Kerékpárosok” veszélyt jelző tábla kerül kihelyezésre. Az egyéb járművek általi ráhajtás megelőzése céljából pollerek kihelyezése történik, illetve a külterületi szakaszon az útszakasszal párhuzamosan haladó földutakon keresztül kényelmesen meg lehet közelíteni egyéb járművel az ott lévő földterületeket.

Jelenleg a projekt előkészítési fázisban van, mely a projekt sikeres megvalósítását alapozza meg.

**A projekt megvalósításának időtartama előreláthatólag 2020. február 29.**  
**A projekt összköltsége: 480.000.000 Ft**  
**A támogatás mértéke a Projekt elszámolható összköltségének 100%-a.**